২০১১ সালের জানুয়ারিতে দুই দেশের পানি সম্পদ মন্ত্রণালয়ের সচিব পর্যায়ের বৈঠকে তিস্তা চুক্তির বিষয়ে দুই দেশ একটি ‘ফাইন টিউনিং’ এ এসে পৌঁছায়। এর আগে ২০১০ সালের জানুয়ারি ও মার্চে ভারতের রাজধানী নয়াদিল্লীতে যৌথ নদী কমিশনের সচিব পর্যায়ের বৈঠকে তিস্তার পানি বণ্টন চুক্তির বিষয়ে ঐকমত্যের সৃষ্টি হয়। ২০০৯ সালে প্রধানমন্ত্রী শেখ হাসিনার ভারত সফরের সময় দুই দেশের প্রধানমন্ত্রী পর্যায়ে বৈঠকেও তিস্তার চুক্তির বিষয়ে আলোচনা হয়। ওই বৈঠকে তিস্তা পানি বণ্টন চুক্তি দ্রুত সম্পন্ন করার বিষয়ে একমত পোষণ করা হয়; কিন্তু শেষ মুহূর্তে পিছিয়ে যায় চুক্তি।